
PROMONENDA. 


Quum  novissimis  diebus  tantae  non  modo  sed  tam  variae  vere¬ 
que  diversae  de  morbo  Hippocratico  nigro,  sive  Melaena  sple¬ 
nico  —  intestinali  vera  quaestiones  et  controversiae  a  non  paucis 
viris  sagacissimis  celeberrimisque  agitatae  sint  et  adhuc  venti¬ 
lentur,  ut  ]3er  hanc  materiei  exponendae  controversam  varieta¬ 
tem  morbi  ipsius  notio  et  diagnosis,  etsi  latitudine  sua  admo¬ 
dum  ampliata,  tamen  impeditior  et  difficilior  judicatu,  saltem 
tironibus,  evadere  videatur,  equidem  non  prorsus  inutilem  nec 
supervacaneum  laborem  suscepturum  me  esse  duxi,  quum  disserta¬ 
tionis  inauguralis  illud  ipsum,  quod  suprascriptum  est,  argumen¬ 
tum  eligerem.  In  hoc  ipso  consilio  mihi  praefigendo  neutiquam 
id  mihi  sumsi,  ut  plenariam  omnibusque  numeris  absolutam  il¬ 
lius  cachexiae  sanguineae  generis,  quod  solum  melaenae  verae 
nomine  insignire  licet,  descriptionem  diacriticam  atque  illustra¬ 
tionem  pathologicam  exhibendam  molirer,  quippe  qualis  labor 
tam  virium  modulum  quam  scriptionis  huius  academicae  fines 
superaturus  esset.  Sed  in  eo  tantum  subsistere  malui,  ut  me¬ 
laenam  Hijjpo  erat  icam  genuinam,  sive  talem,  qualem  Ilijjpocra - 
tes,  aut  quisquis  Auctor  librorum  cie  morbis  sane  egregiorum, 
etsi  aliquanto  serius  compositorum,  et  ipsius  Coi  vatis  nomen 
prae  se  ferentium  fuerit,  descripserat,  et  triplici  specie  sua  distin¬ 
guendas  tradiderat,  primum  ex  ipso  contextu  Hippocratico  de¬ 
pingerem,  tum  comparatione  huius  instituta  cum  iis,  quae  re- 
centioris  novissimique  temporis  medici  praestantiores  de  morbo 
nigro  eiusque  indolis  formaeque  varietate  distinctius  clariusque 
exposuerunt,  non  solum  nosographiam  morbi  dicti,  quam  fieri 
possit,  expeditiorem  redderem,  sed  etiam  ipsius  a  morbis  qui¬ 
busdam  admodum  similibus  et  revera  plus  quam  uno  titulo  ei 
cognatis,  speciatimque  a  splenitide,  a  scorbuto ,  a  fluxu  hepa- 
tiso,  et  a  morbo  caeruleo  differentiam  diagnosticam  clarioribus 
lineis,  etsi  brevissimis  tantum,  exprimerem. 

Quod  vero  ad  illam  morbi  utique  similis  et  quodammodo 
adfinis  speciem,  quam  nuperrimi  quidam  medici  Gallofranci,  et 
aliqui  Germanici,  Melanosin  xars^o/^v  vocare  maluerunt ,  quamve 
praesertim  V.  V.  Cl.  Cl.  Laennec,  Breschet,  Bayle,  Merat,  Gohier , 
et  Heusinger  singulari  studio  et  observatione  tam  in  hominum 
quam  in  brutorum  (equorum)  corporibus  indagaverunt,  et  quam 
Perill.  Harless,  Praeceptor  mihi  pie  colendus,  Melaenae  pseu- 
doplasticae  tuberculoides  et  saccatae  nomine  ut  speciem  se¬ 
cundam  generis  sui  Melanosis  stabilivit ,  de  hac  mihi  in  prae¬ 
senti  ideo  non  sermo  erit,  quod  species  haec,  etsi  genenca  san¬ 
guinis  in  hisce  materiae  nigrae  coagulis  vel  saccis  nodisve  conditione 
derrenere,  et  ad  sepsin  inclinante,  multum  saepe  (modo  non  semper) 
cum  sanguinis  in  genuina  melaena  Hippocratica  vitiatione  con¬ 
veniens,  neutiquam  tamen  per  se  sive  necessario  et  constanti 
nexu  pathologico  cum  modo  dicto  morbo  Hippocratico  conspi¬ 
rat  :  quin  potius  Melanosis  ista  pseudoplastica  et  tuberculosa  Bre - 
scheti,  Merati,  et  reliquorum  adesse  possit  absque  ullo  melaenae 

splenico  -  intestinalis  Hippocraticae  vestigio;  quemadmodum  id  lu¬ 
culenter  demonstravit  Gei.  Harless  (opere  infia  cit.). 

Quod  reliquum  est,  in  hoc  opusculo  componendo  operam  dedi 
studiosam,  praestandorum  fideque  digniorum  de  Melaena  tum 
Hippocratica  tum  recentiorum  nec  non  de  vomitu  cruento  mor¬ 
bisque  reliquis  cognatis  scripta  observataque  evolvere  atque  com¬ 
parare,  iisque,  quae  ex  hisce  fontibus  haurire  licuit,  meas  qua¬ 
lescunque  observationes  et  cogitationes,  sicut  etiam  quorundam 
amicorum,  almae  huius  musarum  sedis  alumnorum,  de  eodem  ar¬ 
gumento  iam  prius  calamo  exceptas  adnotationes  perlustrare  at¬ 
que  in  usum  meum  vocare.  Maxime  vero  me  in  hoc  labore 
utut  levidensi  concinnando  dirigendoque  adjuvit  laudatum  opus 
venerandi  Praeceptoris  Harless  „Neues  prakt .  System  der  spe - 
ciellen  Nosologie  etc.  (Tam.  II.  P.  I.)“,  id  quod  grata  mente 
profiteor. 

I. 

Melaenae  Ilippocraticae  genuinae  Imago  et  Diagnosis . 


§.  i. 

Morbi  nigri  imago,  quam  primo  loco  exponere  iuvat,  ex  Hippocrate 
ipso  desumenda  erit.  Nam  si  ex  aliis,  praesertim  e  recentioribus  auctoribus 
illam  desumere  velles  ,  non  aeque  puram  sed  varie  mixtam  plerumque  in¬ 
venires  ,  et  facile  in  periculum  incurreres ,  illam  cum  aliorum  morborum 
facie  confundere ,  qui  quod  ad  phaenomena  et  quod  ad  ipsam  naturam  a 
morbo  nigro ,  etsi  huic  quidem  similes  esse  videantur ,  tamen  magis  mi- 
nusve  discrepant. 

§.  2. 

Morbi  nostri  species,  sicut  omnes  reliqui  morbi  ab  Hippocrate  depicti, 
solummodo  quod  ad  symptomata  differentias  exhibent;  siquidem  Hippo¬ 
crates  ipse  morborum  tantummodo  phaenomena  respexit,  quum  differentias  in¬ 
ter  illos  statuere  vellet.  Interioris  autem  illius  naturae  vix  curam  habuit ;  ne¬ 
que  cadaverum  sectiones,  quas  haud  fecit,  aliquid  huc  facere  potuerunt. 
Nihilominus  tamen  morborum  sedem  respexit;  hoc  quippe  a  medicina  em¬ 
pirica  et  mere  observatoria  haud  alienum  habitum  est.  Sic  e.  g.  praeter  morbos 
chirurgicos  organorum  in  scriptis  Hippocraticis  morbi  cerebri,  faucium,  hepa¬ 
tis  ,  lienis,  renum  etc.  nobis  occurrunt.  De  morbi  nigri  sede  tamen  cau¬ 
sisque  in  iisdem  scriptis  non  specialius  agitur :  substitit  potius  Hippocrates 
in  illius  phaenomenis  et  signis  diagnosticis  describendis,  sicut  nunc  fusius 
monstrabimus. 

S.  3. 

Suscipiam  nunc  primum  ex  ipsius  Hippocratis  textu  sensuque,  argu¬ 
menti  dispositionem,  quam  in  prooemio  dixi,  secuturus,  melaenam  describere; 
tum  autem  aliquanto  specialiorem  eius  dare  picturam,  porro  aliquot  morbos,  me¬ 
laenae  multis  titulis  adfines  genereque  cachexiae  vere  cognatos,  tum  cum  m. 


nigro  comparare,  tum  ac  ipso  disiungere,  ut  exinde  melaenae  verae  diagnosis 
certior  evadat,  idque  praesertim  ratione  habita  scorbuti,  splenitidis,  morbi 
caerulei ,  et  fluxus  hepatici.  Ad  eundem  diagnoseos  finem  porro  rationem 
habebo  extispiciorum  in  melaena  sicut  in  quatuor  hisce  adfinibus  morbis 
institutorum.  His  addam  prognostica,  ex  ipso  Hippocrate  maxime.  Po¬ 
stremo  morbum  nostrum  epicriseos  loco  aliquibus  theoreticis  corollariis 
super  genesi  et  quam  dicunt  essentia  sua  illustrare  studebo. 

§.  4. 

Hippocrates  (aut  quisquis  Auctor  operis  huius  fuerit)  in  libro  II.  tteqi 
Novccjv  Sect.  70.  sq.  tres  morbi  nigri  species  distinguere  molitus  est.  Haec 
autem  sunt  ipsius  verba  ,  in  linguam  latinam  translata : 

1.  MtXacva  vov60Q  *). 

„Nigrurn  vomit  veluti  faecem,  quandoque  cruentum,  quandoque  velut 
vinum  secundarium,  quandoque  velut  polypi  atramentum,  quandoque  velut 
acetum,  quandoque  velut  salivam  et  pituitam,  quandoque  bilem  cum  virore 
pallidam.  Et  ubi  quidem  nigrum  cruentum  vomuerit,  cadaveris  foetorem 
refert;  et  fauces  et  os  a  vomitu  aduruntur,  et  dentes  hebescunt,  et  id  quod 
vomitu  reiectum  est,  terram  elevat  (bullis).  Et  postquam  vomuit,  paululum  me¬ 
lius  se  habere  putat.  Et  neque  sine  cibo  esse,  neque  ampliorem  cibum  ferre 
potest.  Verum  ubi  sine  cibo  manet,  viscera  sugunt  (jcc  oszXay/va  /uccgeei) 
et  salivae  acidae  sunt.  Quum  vero  cibum  accepit,  gravitas  in  visceribus  est. 


*)  Textus  graecus  in  Lindenii  editionis  Opp.  Hippocrat.  Tomo  II.  p.  92,  quem  Cei. 
Harless  ex  parte  tantum  (operis  laud.  sui  T.  II.  p.  234)  interspersis  explanatio¬ 
nibus  reddit,  ita  sonat :  MiXatvav  ephi  oiov  r Qvya  •  oxe  pev,  aipaxwdsg '  6x1  de?  oiov 
xov  devxeoov  •  6xb  de,  oiov  noXvnov  do  Xov  *  oxe  de,  doipv  oiov  6;og  *  oxi  de,  aiaXov 
nccl  Xanijv  oxe  de  yoXrjv  yXoiQrjv.  Kai,  oxav  pev  xo  piXav  xalxo  alpaxddeg  epirj,  do~ 
xiei  oiov  cpovov  o^eiv.  Kai  rj  tpaQvy |  xal  xo  <g6pa  xaiexai  vno  xov  epiapaxog  •  xal 
xovg  odovxag  aepwded,  xc u  xo  epeapa  xrjv  yrjv  atoet.  Kaiinxjv  dnepiarj,  doxiei  Qaiap 
sivai  in  oXiyov.  Kai  ovx  avioyexcu,  ovx  daixog,  ov re  nXeov  fiefi(po xcog,  a XX’,  ono- 
xav  pev  dotxog  rj,  xd  anXdyyra  pv£ei,  xal  xd  oiaXa  6^  ia.  oxav  di  xi  cpdyi] ,  (Sagos 
ini  xoiot  CTtXdyy votat.  Kai  xa  oxijdog  xal  xo  pexdcpgevov  doxiet  oiov  ygaipetoiai 
Xevxyodac.  xal  xa  nXevgei  eyee  ddvvp,  xal  nvgexog  {iXrjy^og.  xal  xyv  xecfaXiyv  dX- 
yiei.  Kai  xoiatv  otpdaXpoioip  ovy  ogd’  xal  xa  oxiXea  fiagiu.  xal  ygonj  piXaiva . 
Kai  pivvdet. 

et  pectus  ac  dorsum  velut  stylis  vel  aciculis  pungi  videntur,  et  dolor  tenet 
latera,  et  febris  debilis  est,  et  caput  dolet,  et  oculis  non  videt,  et  crura 
gravantur  ,  et  color  niger  iit ,  et  sic  aeger  consumitur.  —  —  Et  una  cum 
vigentiore  aetate  (ayia  rrj  r\kixcir])  aufugit  etiam  morbus,  aut  etiam  cum 
ipsa  aetate  provectiore  senescit.  Si  vero  color  cutis  prorsus  ad  nigredinem 
accessit ,  homo  commoritur." 

2.  3'AXXrj  yitkcuva  vovoog  *). 

„Subfulvus  {vTBOTtvoo g)  et  gracilis  (i%vdg) ,  et  oculis  cum  virore  pal¬ 
lidis  Rt ,  et  tenuem  cutem  habet,  ac  debilis  est.  Quando  autem  tempus 
amplius  progreditur,  tanto  morbus  amplius  affligit.  Atque  vomit  omni  tem¬ 
pore  velut  stillamentum  modicum  ,  ad  duorum  poculorum  parvorum  men¬ 
suram,  et  frequenter  etiam  cibum,  ac  una  cum  cibo  bilem  et  pituitam: 
et  post  vomitum  dolet  totum  corpus ,  aliquando  etiam  antequam  vomat. 
Et  horrores  tenues  ac  febris  tenent,  et  post  dulcia  et  oleosa  maxime  vomit." 

3.  "AXXr\  OcpaxsXcodsg  **). 

,,Sphacelosa  species.  Alia  quidem  omnia  eodem  modo  patitur.  Verum 
grumos  bilis  concretos  vomit ;  et  per  alvum  similia  eiicit,  postquam  cibo¬ 
rum  faeces  excreverit." 

!§♦  5.  ; 

Quum  comparemus  hasce  tres  morbi  nigri  species  ab  Hippocrate  de¬ 
scriptas,  aut  potius  duo  tantum  priores  (relicta  tertia  nimis  obscura  specie) 


*)  L.  c.  pag.  95.  ‘TitcmVQOG ,  nal  ioyrog ,  nal  tovs  orpd-aXfTbg  vnoylwQos  ytrerai. 
Kal  XenroftsQfios  nal  aoxXevrjs  TeXi&u.  "Octo  d'dv  yqovos  nXemv  rj ,  oj  rSoos 
pidXXov  noveei.  Kal  i/uiei  rcaoccv  ojqijV  oiov  gaXaypiov  oXiyov  naTa  dvo  fiQoy&ss* 
nal  to  (3  it  io  v  &apuvd,  nui  cvv  toj  airito  yoXrtv  nui  rpXeypia.  Kul  /uttu  tt/v  ifis- 
mv  dXyirj  to  oojpia  nuv,  Iti  6?ots  nui  tcqiv  epoeoiv.  Kal  ( pQindi  XinTai  ,  nal  izv- 
qstos  ioysi.  Kai  7 iqos  ta  yXvnea  nal  iXaiuxh]  piaXiga  ipieei.  —  ‘ H  dh  v&oos  &u- 
vaTwdes  piev  8,  ^vvnuTayrjQUGnrj  dh.  Morbus  lxic  certe  non  ad  melaenam  yeram 
pertinet,  sed  proprie  atrabiliaribus  est. 

**)  Tu  fisv  dXXa  tu  uvtu  Jidoysi ,  Ejueet  de  &  00  pinus  nenrjyoTas  yoXijs •  Kui  n.uTio 
ojuoioog  y  lnr{v  tu  oitiu  dnonaT^oi].  Ex  hac  brevissima  nimisque  manca  huius 
speciei  adumbratione  conjiciendum  est,  hac  ipsa  melaenam  non  talem,  qualem  Cei. 
Harless  1.  n.  p.  242.  sistit,  sed  potius  secundae  speciei  varietatem  mucosam  denotari. 

non  liquet ,  quo  iure  secunda  locum ,  quem  tenet ,  occupare  possit.  Uni 
enim  et  alteri  solummodo  fere  emesis  communis  est,  cetera  phaenomena  plane 
dissimilia  videntur,  et  id  etiam,  quod  vomitu  rejicitur,  in  utraque  non 
simile.  Rem  autem  acutius  perspicienti  verosimile  videtur,  speciem  illius 
morbi  secundam  quasi  introitum  et  prodromum  primae  esse  habendam. 
Primis  quippe  verbis,  quibus  species  secunda  describitur,  etsi  ratione  im¬ 
perfecta,  habitus  sic  dictus  atrabiliarius ,  ille  nempe,  qui  ad  morbum  ni¬ 
grum  disponit,  depictus  est. 


§.  6. 

Ut  enim  nunc  morbi  ipsius ,  quales  a  nostri  temporibus  auctoribus 
describitur,  qualemque  ipse  ego  observavi,  initia,  faciem,  indolemque  ge¬ 
neralius  primum  adumbrem,  comparatione  facta  cum  Hippocratis  textu,  haec 
notanda  veniunt.  Constitutio  atrabiliaria  adest :  cognoscitur  ex  corporsi  habitu 
gracili,  cutis  colore  helvo -atro,  icterico,  pilis  fuscis,  oculis  tristibus,  me¬ 
lancholicis.  Paroxysmi  hypochondriaci  et  hysterici  haud  raro  occurrunt; 
cutis  calor  facile  excitatur  ;  incalescit ,  anxietate  multum  vexatur  ;  sensi- 
bilitas  ,  praesertim  abdominalis,  alterata ;  facies  cachectica,  pallida,  livida; 
oculi  annulis  circumdati;  corporis  integumenta  laxa.  Phaenomena  adparent, 
quae  morbos  organicos  lienis,  hepatis  vel  aliorum  abdominis  organorum 
comitari  solent.  Borborygmi,  flatulentia,  indigestio  haud  desunt;  alvo 
tarda,  sensationibus  dolorosis  in  abdomine  aegroti  vexantur;  nec  minus 
fame  ardenti,  oppressione  circa  praecordia,  lassitudine,  debilitate,  et  hy- 
pochondriasi  materiali  laborant.  Abdomen  tensum ,  pressui  resistens ,  re¬ 
giones  hypochondriacas  tumefactas,  hepar  et  lien  mole  aucta  invenies.  Ho¬ 
mines  hac  constitutione  fruentes  vitam  degerunt  sedentarium,  corporis  ex¬ 
ercitia  abhorruerunt  ,  febribus  intermittentibus ,  hepatitide  aut  splenitide 
imperfecte  resolutis  laboraverunt ;  gravi  aegritudine  aut  solicitudine  adfecti 
et  ad  iram  praeprimis  proni  sunt;  hypochondria  vera,  arthritis  atonica, 
haemorrhoides  anomalae  persaepe  apud  hos  inveniuntur.  —  Constitutio  hic 
descripta  apprime  est,  quae  ad  morbum  nigrum  disponit.  Causa  occasionali 
adveniente,  aut  propria  evolutione,  et  adauctione ,  hac  constitutione  prae¬ 
sente,  prodroma  se  manifestant:  aegrotus  vomit  bilem  et  pituitam,  obstru- 

ctione  alvi  laborat;  nunc  liorrores,  nunc  frigus  eum  invadunt,  lassitudo  et 
debilitatis  sensus ,  abdomen  intumescens ,  hic  et  illic  pulsans ,  id  quod 
non  solum  ab  aegroto  sed  et  ab  alio  quovis  manum  admovente  percipitur. 
Locus  pulsans  regio  lienis  quamplurimum  est ,  et  praeprimis  tumidus  esse 
solet,  praeterea  pressione  dolet;  dolores  spastici  ventrem  torquent.  — 
Denique  morbus  in  pleno  vigore  intrat. 

Symptomata  efforrnati  morbi  Hippocrates  brevibus  tantummodo  verbis 
pinxit.  Symptoma  primarium  ipsi  est  vomitus  niger,  veluti  faeces;  quae  au¬ 
tem  vomitu  reiecta  sunt,  aut  pituita  aut  saliva  aut  bile  viridi  constant,  vel 
vini  faecibus,  vel  atramentis  aequant,  acria  sunt  sicut  acetum,  nunc  eruor 
iis  admistus  est  etc.  ,,In  intermissionibus,  postquam  vomuit,  paululum  me¬ 
lius  se  habere  putat;  sine  cibis  esse  nequit;  tunc  dolent  intestina  et  salivae 
acidae  fiunt;  sed  et  multum  edere  nequit;  tum  sensus  gravativus  in  abdo¬ 
mine,  dolores  pungentes  in  pectore  et  dorso,  dolores  in  regione  epiga¬ 
strica,  febris,  cephalaea,  vertigo  etc.  exoriuntur. 

Postquam  aegrotus  massam  supra  memoratam  vomitu  eiecit ,  aut  paro¬ 
xysmo  morbi  omnino  finito,  alvus  adstricta  fit.  Haud  raro  quidem  occur¬ 
rit,  inter  paroxysmum  excrementa  aut  humores  intestinales  aut  flatus  ex 
ano  exprimi.  Haec  autem  in  intestino  recto  aut  crasso  accumulata  fuerunt, 
et  expelluntur  partim  ob  musculorum  abdominalium  et  diaphragmatis  con- 
vulsivos  fere  contractiones ,  partim  ob  sphincteris  ani  paralysin  momenta¬ 
neam.  Obstructio  alvi  per  duos  ad  quatuor  dies  persistit;  clysteribus  primo 
et  secundo  die  tolli  nequit;  denique  autem  excretiones  sequuntur  tenaces, 
piceae,  nunc  magis  pultaceae,  nunc  firmiores;  inter  excretiones  tales  aegro¬ 
tus  haud  raro  lipothymia  adficitur.  Excretiones  hae  omni  nycthemero  una 
aut  altera  vice,  et  ita  quidem  per  duos  ad  sex  dies  redeunt,  et  hoc  modo 
sensim  paroxysmus  finitur. 

§.  7. 

ULTERIOR  MORBI  EXPOSITIO. 

Haec  quidem  morbi  nigri  pictura ,  qualis  a  Hippocrate  nobis  est  re¬ 
licta,  singulis  adhuc  lineamentis  specialius  ulteriusque  erit  per¬ 
ficienda.  Ad  hunc  finem  copia  non  solum  mihi  facta  est  casus  exquisitioris 

melaenae  genuinae  observandi ,  cuius  historiam  fere  omnem  continet  se- 

quens  pictura,  sed  licuit  quoque  uti  observatis  notatisque  amici  et  olim 
commilitonis ,  nunc  medici  practici  dexterrimi  et  fidissimi.  Ordiendum 
autem  est  a  primis  morbi  seminiis,  sive  prophasi,  imminentisque  nuntiis 
s.  prodromis ,  et  posthaec  crescentis  progredientisque  morbi  phaenomena 
diagnostica  erunt  dilucidanda,  prognostica  demum  subiungenda. 

§.  8. 

PROPHASIS  MORBI. 

Homines  macilenti,  teneres,  fibra  sicca  et  stricta,  capillis  nigris ,  con* 
stitutione  atrabilaria,  animo  anxio,  temperamento  melancholico  —  sangui¬ 
neo  aut  cholerico  praediti,  onania  debilitati,  vitam  sedentariam  degentes, 
sutores,  ludimagistri  etc. ,  qui  terrae  in  regionibus  profundis,  paludosis,  um¬ 
brosis,  in  aedibus  tenebrosis,  humidis,  sine  aeris  puri  renovatione  habitant, 
variis  animi  commotionibus,  angori,  terrori,  irae,  curis,  sollicitudinibus  ob¬ 
noxii  sunt,  animum  multum  intendunt,  noctes  frequentius  pervigilant,  cibis 
crudis  ,  male  coctis,  incoctis,  corruptisque  fruuntur,  spirituosis  abutun¬ 
tur,  pedes  atque  abdomen  saepe  refrigerant,  imprimis  hoc  morbo  infestantur. 

Fiunt  primum  adspectu  pallidi,  cum  cuti  laxa;  laborant  alvo  adstricta, 
excretiones  sanguinis  naturales  e.  g.  catamenia  non  procedunt.  A  medico  rudi 
fortasse  adhibentur  emetica  violenta,  laxantia  drastica,  emmenagoga  vehemen- 
tissima,  ita  ut  symptomata  enumerata  augeantur.  Producitur  fortasse  vi  medica- 
trice  naturae  febris  intermittens  ,  quam  vero  medicus  improvidus  imprudenter 
repellit,  sanguinemque  in  venis  constrictis  coercet. 

Coenaesthesis  iis  quoque  infestatur  sensatione  hypochondriaca,  hyste¬ 
rica  etc. ,  perdurat  morositas,  vitae  taedium  etc. 

Facies  fit  flavescens,  subviridis,  vires  indies  franguntur,  artus  relaxan¬ 
tur,  abdomen  intumescit. 

§.  9. 

PRODROMI,  et  MORBI  INITIUM. 

Interea  aegrotus  annum  XXX  circiter  explevit.  Ciborum  appetitus  im¬ 
minuitur,  aut nonnunquam  bulimus  aegrotantem  aggreditur;  alvi  excretio  eva¬ 
dit  irregularis,  accedit  ciborum  fastidium,  ructu  saliva  acida,  amara,  rancida 
sursum  provenit,  interdumque  intrat  vomitus;  intestinorum  inflatorum  bor- 


borygmi  audiuntur;  mussitant,  torminibus,  doloribus  colicis  occupantur; 
regiones  lumborum ,  epigastrium  et  hypochondria ,  praesertim  autem  sinistrum, 
sensationibus  dolorosis  afficiuntur;  oriuntur  spasmi  abdominales. 

Corporis  habitus  cachecticus  et  marcescens,  facies  pallida,  exhalatio  foe¬ 
tida,  urina  parca,  turbida  saepe  atro  -  rufa  et  foetida,  horrores,  cardialgia, 
anxietas  praecordialis,  palpitatio  cordis  testantur,  aegrotum  malo  gravi  laborare. 

Dolor  pungens  in  hypochondrio  sinistro  (ut  plurimum)  accedit,  et  per 
menses  increscit,  angor  et  anxietates  circa  praecordia  augentur ;  increscit  de¬ 
bilitas  et  nunc  saepius  in  lipothymiam  transit;  facies '  lurida  fit,  cum  plum¬ 
beo  scoeruleo  circa  oculos  colore. 

§♦  10. 

PAROXYSMUS.! 

Tandem  vero  viribus  admodum  debilitatis  et  totius  corporis  insigni 
defatigatione  aucta,  subveniunt  dolores  acuti  pressorii  et  spastici  abdominis, 
dorsi  et  pectoris ;  extrema  frigent,  tremunt,  sensationemque  amittunt,  pulsus 
fiunt  parvi,  celeres ,  atque  intermittentes  ,  vacui ,  vix  sensibiles ,  praecordia 
constringuntur,  vapor  calidus  per  oesophagum  adscendit ,  accedente  susurro 
aurium,  vertigine  et  lipothymia.  Mox  nausea  brevi  ac  etiam  desidendi  ne¬ 
cessitate  correptus  aeger  vomit,  vel  repente,  vel  post  praegressas  vomituri- 
tiones ,  atque  simul  vel  brevi  post  alvo  excludit  materiem  illam ,  a  qua 
morbus  nomen  habet;  atque  sic  per  aliquot  dies  (plerumque  intra  2 — 6 
dies)  aliquoties  pluriesve  utraque  excretio  redit.  Haec,  quam  excernit,  ma¬ 
teria  picea  est  ac  semper  nigra,  immo  quandoque  nigerrima,  haud  raro  acer¬ 
rima,  rodens,  nunc  acidum  nunc  putridum  redolens,  nunc  faecis,  nunc  cru- 
oris,  nunc  sedimenti  pulveris  fabarum  coffeae  tostarum  (quale  in  decoctio¬ 
ne  harum  fabarum  obvenit)  ,  nunc  picis  nigrae  liquidae  indolem  assumens, 
cibis  male  digestis,  bile,  pituita  etc.  commixta.  Vomitus,  qui  etiam  semper 
nigricante  colore  est,  saepius ,  modo  non  semper,  initio  levaminis  sensu 
stipatur.  Rarius  idem  in  diarrhoea  cruenta  accidit,  quippe  quae  crebrius, 
praesertim  quum  saepius  redeat,  syncopen  post  se  habet. 

Quantitas  materiae  nigrae  sanguinae  tum  per  os  tum  per  anum  eiectae 
saepe  enormis  observatur,  a  libris  4-6  usque  ad  libr.  13-17  intra  paucos 
dies.  {Solenander,  P.Frank ,  Gaudichon;  cfr.  Jmm.  MgyerHandb.  d.  Blutfliisse). 


§.  11. 

SENTENTIAE  AUCTORUM  DE  MELAENAE  NATURA  ET  SEDE. 


Haud  pauci  viri  acutissimi  nuperiori  novissimoque  tempore  de  morbo 
nigro  Hipp.  multum  disputarunt,  opinionumque  varietatem  non  modo 
sed  diversitatem  tantam  circa  illius  naturam,  causamque  proximam,  mate¬ 
riae  nigrae  fontes  sedesque  etc.  protulerunt,  ut  rem  adhuc  valde  contro¬ 
versam  relinquerent.  Sicut  plerique  iam  antiquiores ,  ita  etiam  recentiores 
haud  pauci  melaenam  haematemeseos  nomine  tituloque  simul  comprehendunt; 
ut  adeo  vomitum  cruentum  atque  morbum  nigrum  synonymice  tamquam 
unum  eundemque  morbum  ad  cachexias  putredinosas  attinentem  pertractent ; 
in  quo  tamen  nimis  generaliter  admittendo,  et  ita  conditiones  varias,  quibus 
uterque  morbus  in  singulis  utique  multum  inter  se  differre  potest,  praeter- 
videndo,  admodum  falluntur  *).  Ipsi  adeo  morbi  Hippocratici  n.  obser¬ 
vatores  praestantiores  classicique,  Fried.  Hoffrnann ,  Lorry ,  Morgagni , 
Tissot ,  Schrader,  Portal,  Gesner,  G.  A.  Richter  sen,  P.  Frank,  non  prorsus  a  tali 
commixtione  utriusque  inorbi  synonyma  abstinuerunt,  etsi  ii  minime 
absolutam  et  constantem  vomitus  cruenti  et  morbi  nigri  Hipp.  aequalitatem 
professi  sint.  Rectius  distinxerunt  utrumque  Reil  **)  ,  Zaccliiroli  ***), 
Rubinii ),  Haaseff'),  Hartmann  (1786),  Kiihn  (1792)  Hoehn  (1796),  IVarburg 
(1803),  D.  Vorldnder ,  (Bonnae,  1823),  in  Dissertationibus  suis.  Neque  ii 
tamen  in  eo  prorsus  convenerunt,  an  morbus  niger  solummodo  lieni  san¬ 
guinique  lienis  et  vasorum  brevium  venoso,  aut  an  simul  ventriculo  et  inte¬ 
stinis ,  vasisque  mesenterii  et  intestinorum  sanguineis  competat,  aut  an  hisce 
magis  proprie  nisi  principaliter,  aut  denique  hepati  simul  sit  tribuendus.  Ne¬ 
que  proinde  lites  ad  amussim  compositae  sunt,  quae  iam  antiquitus  et  usque  ad 


*)  Cfi\  de  hoc  errore  Harless  1.  ra.  pag.  229. 

**)  Von  der  Erfenntniss  und  Kur  der  Fieber,  Tom.  III. 

***)  Osservazioni  sulla  Melaena,  Imola  1793. 

t)  Harless  Iourn.  d.  ausland.  med.  Literat  T.  X ,  2. 
if)  Ueb.  d.  Erhenntn.  u.  Kur  der  chronischen  Krankheiten,  T.  I.  —  Commentatio 
haec  Cei.  Haasii  de  melaena  super  in  indice  litter.  casu  tantum  omissa ,  prae 
aliis  egregia  est. 


novissimos  dies  de  natura  materiae  nigrae  vomitu  et  alvo  eiectae,  an  sanguis  sit 
vitiatus,  dissolutus,  aut  an  potius  bilis  sit  alterata  sanguineque  aliquali  tincta, 
movebantur.  Sanguinem  esse  hanc  materiem ,  saltem  principi  et  maxima 
sua  parte ,  hodie  a  plerisque  statuitur ,  praesertim  a  modo  laudatis  aucto¬ 
ribus,  venosum  scilicet,  corruptum,  ad  putredinem  proclivem,  oxygenio  de¬ 
stitutum  ,  carbonico  vero  nimis  abundantem.  Hunc  sanguinem  potissimum 
ex  liene  vasisque  brevibus  prorumpere ,  ex  parte  tamen  etiam  ex  hepatis 
venis ,  vel  ex  ea  systematis  venae  portarum  parte  ,  quae  ad  hepar  attinet , 
iam  pridem  existimatum  est,  atque  iam  saec.  XVI  et  XVII.  R.  Columbi ,  JDodo - 
naei,  Cratonis,  et  serius  Bartholini ,  Boneti,  Morgagnii ,  nuperius  autem  Portalii, 
Zachirolii,  Pothini,  Nauhemeri  *)  investigationibus  extispiciisque  sustentatum. 

Novissime  lianc  ipsam  sententiam  novis  argumentis  observationibusque, 
sed  mutata  aliqua  theoria  de  vomitus  cruenti  causa  proxima,  confirmare 
studuerunt,  post  egregium  Petrum  Frank  (Epitom.  T.  V ,  2.) ,  Marcus  et 
Spangenberg ,  siquidem  praesertim  prior  horum  cuicunque  vomitui  cruento 
lienis  inflammationem  aut  acutam  aut  chronicam  subesse  contendit.  Distingui 
exinde  vult  uterque  duplicem  haematemeseos ,  sive  quod  prorsus  idem  cen¬ 
sent  ,  melaenae  speciem,  acutiorem ,  quae  splenitidis  acutae  assecla  signum¬ 
que  sit,  et  chronicam,  (morbum  nigrum  Hipp.  proprius  sic  dictum),  quae 
a  lenta  lienis  inflammatione  (sive  paraphlogosi)  pendeat.  Ad  hanc  senten¬ 
tiam,  quae  melaenam  mere  tamquam  huius  splenitidis  chronicae  imperfe¬ 
ctae  symptoma  progeniemve  exhibet ,  proxime  accedunt  G.  A .  Richter  **) , 
etsi  is  prius  magis  ad  melaenae  ex  hepate,  sive  ex  bile  atra  originem  am¬ 
plectendam  inclinaverit,  nec  non  Cei.  Haase.  —  Bilem  vero  maxime  fontem 
esse  istius  materiei  nigrae ,  scilicet  vitiatam  ,  subputridam  ,  aliquo  sanguine 
dissoluto  mixtam  tinctamque,  vetustioris  aetatis  communis  erat  opinio.  Et 
adhuc  recentiori  tempore  aliqui  medici  clariores,  e.  gr.  JLieutaud ,  de 
Plaen ,  Stoll ,  hanc  amplexi  sunt;  nec  non  ipse  Fourcroy  analysi  chemica 
hanc  materiem  inquirens  ,  eam  magna  parte  biliosae  naturae  invenit.  In 


*)  Diss.  de  vomitu  cruento,  maxime  ab  obstructione  lienis  et  atra  bile  orto,  Mo- 
gunt.  1775. 

**)  h*  sua  Therapia  speciali,  Tom  III.  Aliter  prius  sensera  in  suis  med.  chir.  Bemerk. 


14 


huius  sententiae  auctoritatem  olirn  ipse  Hippocrates  vocari  suevit;  siquidem 
illi ,  qui  bilem  accusabant  ,  Hippocratem  morbi  sedem  in  hepate  ^posuisse 
aiebant.  Ast  ille  de  m.  n.  sede  nullo  modo  verba  fecit,  et  nihil  nisi 
phaenomena  descripsit.  Id  quod  iure  suo  isti  obiecerunt ,  qui  massam  eie- 
ctam  sanguinem  esse  putabant,  in  eo  licet  dissidentes,  an  is  sanguis  arteriosus, 
sic  ( 'Portcil  et  Beil) ,  an  venosus,  (sic  Stakeley ,  P.  Frank,  Sprengel~) ,  aut 
an  uterque  simul  sit  (ita  Haase ,  Spangenberg ,  aliique).  Hippocratem  enim 
morbi  huius  causam  proximam  in  hepate  collocare  non  voluisse,  ex  eo  pro¬ 
bant,  quod  in  libro  tvsqc  tcov  £vtoq  na&cov,  ubi  sectionib.  XXX — XXXII 
de  hepatis  morbis  agit,  morbi  nigri  tamen  mentionem  nullam  fecerit.  Idem 
porro  sect.  XXX  de  morbo  hepatis  ex  atra  bile  tractavit,  sed  de  morbo 
nigro  ibi  non  locutus  est.  Contra  sect.  XXXV  de  lienis  morbo  a  sanguine 
ita  loquitur:  ,,q.uum  enim  repletus  fuerit  splen  sanguine,  erumpit  in  ven¬ 
trem  et  dolores  acuti  in  splenem  incidunt  etc.  Color  autem  corporis  est 
plumbeus  etc.,  et  quae  primum  infra  secedunt,  sanguinolenta  sunt  et  ae¬ 
ruginosa  :  et  venter  durus  subest,  et  splen  velut  lapis  est  etc.“  Morbi  nigri 
expressiorem  autem  mentionem  et  hic  non  fecit. 

§.  12. 

Denique  nova  litigiorum  de  morbi  nigri  sive  potius  de  melanoseos 
in  genere  natura ,  origine  ,  et  sede  movendorum  copia  data  est  novissimis 
pathologorum  supra  praesertim  laudatorum  in  Galliis,  Laennecii,  Brescheti, 
Merati ,  Baylii,  Aliberti,  GoJiierii -,  expositionibus  de  melanoseos  localis, 
extra  lienis  ventriculique  et  intestinorum  vasa,  in  tela  cellulosa,  musculo¬ 
rum  textura,  ad  glandulas  et  cutem  etc.  proventu,  eiusque  modo  tuberculo¬ 
sa,  modo  lamellosa,  modo  medullosa  quasi,  modo  saccata  figuratione.  Etenim 
eiusmodi  novorum  melaenae  specierum  sive  varietatum ,  singula  viscera , 
organave  alia  vel  etiam  tunicam  cellularum  adiposam  persaepe  absque 
ulla  functionum  vitalium  naturaliumque  turbatione  et  absque  sanguinis  in 
vasis  circumvehentis  notabili  dyscrasia  sparsim  occupantium ,  receptione 
atque  communi  cum  morbo  nigro  in  unum  genus  coordinatione  fieri  non 
potuit,  quin  notio  melaenae  ipsius  ultra  fines  hucusque  statutos  vereque 
ultra  modum  iustum  et  therapeutico  usui  aptum  ampliaretur,  neque  exigua 


exinde  ambiguitas  pathologine  liuius  morbi  cieretur.  Ad  hanc  tollendam 
et  ad  lites  de  morbi  nostri  diversitate  componendas  optime  fecit  nuperrima 
Praeceptoris  Cl.  Ilarless  de  melaena  commentatio ,  et  nova  tspecierum  eius 
digestio  (in  opere  laudato) ,  quam  supra  ex  ipso  (in  indice  litter.)  reddi¬ 
dimus.  Cadaverum  sectiones  aegrotorum  hoc  morbo  defunctorum  haud 
quidem  non  desunt;  sed,  numero  licet  pauciore,  inveniuntur  apud  anato- 
miae  pathologicae  auctores :  attamen  difficile  erit ,  ex  harum  dissectionum 
inventis  morbi  sedem  determinare,  quum  opinionum  de  hoc  morbo  copia 
tam  magna  et  diversitas  sententiarum  tam  multiplex  utique  sit,  ut  extri¬ 
care  non  possimus,  quinam  casuum,  in  quibus  extispicia  exposita  sunt,  ge¬ 
nuini  simplicesque ,  quinam  vero  spurii  vel  mixti  fuerint,  vel  alieni,  qui-1 
nam  igitur  morbi  illius  veram  imaginem  obtulerint.  Infra  tamen  (§,  20) 
summatim  exponenda  haec  extispicia  et  dissectionum  inventa  ex__  aucto¬ 
rum  certiorum  relationibus  subiungenda  erunt. 


;  *  ii. 

Melaenae  Diagnosis  a  morbis  similibus . 

§.  13. 

MELAENAE  DIFFERENTIA  A  SCORBUTO, 

Ad  Scorbutum  verum  homines  dispositi  sunt,  qui  debili  constitutione 
musculari,  sanguinis  cruorosi  paupertate,  defectione  virium,  et  tempera¬ 
mento  laxo,  phlegmatico  conspicui  sunt.  Inter  causas  occasionales  huius 
morbi  praesertim  eminent  atmosphaera  humida,  nebulosa,  vaporibus  salsis 
referta  (ita  in  scorbuto  maritimo)  ,  victus  recentis  animalis  nec  non  vege- 
.  tabilis  privatio ,  aut  etiam  corruptio ,  ac  salsamentorum  nimius  usus.  In 
tribus  stadiis  aut  gradibus  hic  morbus  decurrit.  Symptomata  -primi  stadii 
sunt:  lassitudo  et  inertia  insolita,  facies  pallida,  tumida,  circa  oculos  an- 
nuli  ex  caeruleo  virides;  cutis  arida,  decolor;  maculae  helvolae  >  pium- 


beae ,  lentis  magnitudinem  fere  aequantes ,  plerumque  tamen  multo  ma¬ 
iores,  ad  suras,  ad  crura,  ad  abdomen,  raro  ad  faciem  apparent;  ex  ore 
malus  odor;  gingivae  laxae  fungosae,  prurientes, tumidae,  facillime  sanguinem 
emittentes.  —  Stadium  secundum  decimo  aut  duodecimo  die  intrat :  artus 
graves  fiunt ,  genua  dolent ,  intumescunt ;  fungi  articulares ;  crura ,  lumbi  et 
dorsum ,  praesertim  ossa ,  doloribus  crescentibus  rheumatulgicis  concutiun¬ 
tur;  in  pectore  dolores  pungentes ,  respiratio  difficilis;  colica;  ecchymoses 
sub  cute;  ulcera  ad  suras  et  ad  crura,  marginibus  plumbeis,  laxis,  eedema- 
tosis ,  sanguinolentis,  excrescentiis  fungosis,  sanguinem  solutum  et  ichorem 
foetidum  excernentibus ,  impleta  exoriuntur,  in  gangrenam  prona  sunt,  et 
haud  raro  ossa  vicina  emolliunt  sensimque  destruunt;  pulsus  tardus  et  debi¬ 
lis;  urina  fusca,  turbida;  haemoptysis ;  haematemesis;  diarrhoeae  sangui¬ 
neae;  haematuria  aliaeque  haemorrhagiae;  gingiva  sphaceleseens,  nigrescens; 
dentes  mobiles,  defluentes;  alveolorum  et  maxillarum  caries  saepe  accedit; 
vulnera  et  ossium  fracturae  ex  longo  tempore  sanata  sponte  iterum  aperi¬ 
untur;  exercitia  levissima  in  eiusmodi  aegrotis  lipothymias  provocant.  — 
In  stadio  tertio  debilitas  maximum  attingit  gradum ,  respiratio  difficillima , 
haemorrhagiae  summe  debilitantes,  odor  circa  aegrotum  foetens;  frigora 
continua  fere ,  color  caeruleus ,  ater ;  artuum  paralysis ,  tabes ,  icterus , 
hydrops,  convulsiones ,  febris  putrida  consummata. 

§.  14. 

Exinde  differentiae  inter  morbum  nigrum  et  scorbutam  genuinum  eae 
elucent : 

a.  Praedispositio  differt;  prior  habitum  atrabiliarem ,  posterior  habi¬ 
tum  laxum,  cachecticum  ostendit. 

b.  Causae  occasionales  prioris  morbi  sunt  omnes  res,  quae  in  abdomen 
et  praesertim  in  systema  portarum  nocenter  agunt;  aer  depravatus 
et  alimenta  inertia  et  corrupta  posteriorem  magis  adducunt  morbum. 

c.  In  morbo  nigro  debilitas  vera  exoritur  post  vomitum  et  post 
excretiones  alvinas;  in  scorbuto  contra  debilitas  symptoma  morbi 
est,  haemorrhagias  iam  antecedit,  iisque  solummode  augetur. 

d.  Ecchymoses  subcutaneae  ad  morbum  nigrum  non  proprie  pertinent. 

Ubi  talis  in  eo  obvenit,  apparet  nigra,  decolor,  in  cute  late  disper¬ 
sa,  non  maculis  singulis  determinata  est,  sanguine  extravasato  non 
gignitur,  sed  rete  Malpighii  eius  est  sedes  et  fons. 

e.  In  morbo  nigro  gingivae  praeprimis  non  adflciuntur,  quod  tamen 
in  scorbuto. 

f.  In  scorbuto  haemorrhagiae  e  gingivis,  e  naribus  etc.  proveniunt, 
per  alvum  et  per  emesin  vero  non  nisi  in  ultimo  stadio. 

Massae  in  morbo  nigro  tam  per  os  quam  per  anum  excretae,  pi¬ 
cae  sunt  et  nigrae  et  tenaces ;  in  scorbuto ,  quam  haemorrhagiae 
in  canali  cibario  proveniant,  sanguis  emissus  fluidior,  venosus  ma¬ 
gis  quam  niger,  atque  primo  adspectu  revera  sanguis  esse  noscitur ; 
massa  in  morbo  nigro  deiecta  aqua  dilui  debet,  priusquam  sanguis  in 
illa  distingui  possit* 

h.  Si  in  morbo  nigro  ulcera  ad  extremitates  inferiores  adsunt,  solum¬ 
modo  accessoria  aut  occasionalia  haberi  debent,  cum  contra  ulcera 
scorbutica  persaepe  necessarie  prodeant,  ac  etiam  signis  essentiali¬ 
bus  propriis  facile  dignosci  queant. 

§.  l5. 

2.  DIFFERENTIA  MELAENAE  A  MORBO  CAERULEO. 

Cyanosis  seu  caeruleus  morbus  fere  semper  tantum  in  aetate  iuniore 
invenitur ,  rarissime  in  adultis.  Hoc  morbo  aegrotantes  plerumque  ante  ter- 
.tium  aetatis  annum  moriuntur;  raro  ad  undecimum  usque  ad  decimum  octa- 
„vum  annum  perveniunt;  rarissime  hanc  aetatem  superant.  Jam  ab  initio 
cernitur  hic  morbus  colore  corporis  caeruleo;  hic  color  in  illis  superficiei  locis 
magis  saturatus  apparet,  in  quibus  cutis  tenuis  vel  epithelium  est.  Labia  et  oris 
superficies  interna  semper  coerulescunt,  nec  minus  digitorum  apices;  caeterae 
corporis  partes  variant.  Facies  cyanopathia  laborantium  propria  gaudet  forma 
et  ad  aethiopicorum  genus  vergit;  extremitates  digitorum,  tam  manuum  quam 
pedum ,  capitatae  sunt  et  baculis,  quibus  tympana  pulsantur,  similes.  Om¬ 
nis  corporis  situatio ,  qua  respiratio  aucta  accersitur ,  colorem  caeruleum 
auget;  ergo  post  coenam,  inter  corp.  motionem,  post  potus  spirituosos  sumptos, 

etc.,  coeruleores  videntur  aegroti;  lipothymiae  haud  raro  obveniunt;  lassitudo 
et  debilitas  musculorum  magna  adsunt;  actiones  cordis  anomalae,  pulsus 
plerumque  irregulares,  haud  raro  respiratio  irregularis  et  difficilis,  spasmi 
et  convulsiones  saepe  non  desunt.  Haemorrhagiae,  si  accedunt,  e  naribus 
aut  e  pectore  prodeunt,  rarissime  e  ventriculo  aut  ano. 

§.  16. 

A  morbo  nigro  ergo  morbus  coeruleus  facile  sequentibus  discernitur: 

a.  Morbus  niger  in  media  et  in  provectiori  aetate  exoritur,  dum 

♦ 

morbus  coeruleus  iuniori  aetati  proprius  est. 

b.  Formas  specificas  faciei  et  digitorum  apicum  morbus  coeruleus 
habet,  morbus  niger  autem  non  habet. 

c.  Respiratio  difficilis  ,  lipothymiae ,  pulsus  et  cordis  actio  irregularis 
ad  morbum  nigrum  tantum  inter  paroxysmos ,  ad  morbum  coeru¬ 
leum  autem  causa  quavis  levi  accedunt. 

d.  Nec  vomitu  nec  alvo  nigra  materies  eiicitur  in  m.  coeruleo. 

§•  17. 

3.  DIFFERENTIA  MELAENAE  GENUINAE  HAEMATEMETICAE 

A  FLUXU  HEPATICO. 

P 

Phaenomena  fluxus  hepatici,  quem  omnino  cum  Perill.  Harless  inter 
generis  melaenae  varietates  referre  non  dubito,  etsi  is  neutiquam  cum  genu¬ 
ina  m.  haematorrhoica  per  se  confundi  debeat,  haec  sunt:  ter  aut  qua¬ 
ter  inter  24  horas  fluidum  sat  copiosum  aequaliter  mistum  bruneum ,  subru¬ 
bicundum,  vel  ex  luteo  sanguineum ,  loturae  carnis  simile,  aut  sine  excremen¬ 
tis  aut  cum  illis  commistum  per  alvum  excernitur.  Raro  nec  necessario  tormina 
vel  tenesmus  aut  vomitus  hanc  excretionem  concomitant.  Morbus  per  menses 
aut  per  annos  durare  potest.  Facies  aegroti  pallida,  cachectia,  flava;  ma¬ 
rasmus ;  anxietas;  dolor  obtusus  in  regione  umbilicali;  abdomen  tumet, 
sitis  aucta  etc.  Febricula  lenta  adest,  quae  sensim  in  tabidam  transit. 

Exinde  criteria  diagnostica  haec  imprimis  apparent  ,  etsi  saepius 
obscuriora. 

a.  Vomitus  in  fluxu  hepatico  raro  occurrit ;  morbum  nigrum 
vero  constanter  et  gnomonice  comitatur. 


b.  In  fluxu  hepatico  alvo  excreta  loturam  carnium  referunt :  in  morbo 
nigro  picea,  nigra,  tenacia  sunt. 

c.  In  morbo  nigro  symptomata  repente  sub  phaenomenis  depictis  in¬ 
trant  :  in  fluxu  hepatico  paullatim. 

§,  18- 

4.  DIFFERENTIA  MELAENAE  A  SPLENI  T  ID  E. 

Vera  splenitis  acuta  oriri  quidem  solet  ex  sanguinis  accumulatione 
in  vasis  lienis  tam  arteriosis  minimis  et  capillaribus,  quam  praesertim 
venosis  copiosissimis ,  ,data  causa  irritante  sive  interna  sive  externa  subito 
lienem  afficiente,  phlogosin  ciente;  eaque  semper  inter  rariores  viscerum 
inflammationes  pertinet.  Atque  similes  omnino  sunt  dolores  pungentes  in 
hypochondrio  sinistro,  melaenam  imprimis  praenotantes ,  iis ,  quae  inter  sple- 
nitidis  signa  pertinent.  Sed  in  vera  splenitide  acuta  non  solum  morbi  initium  et 
progressus  multo  celeriores  esse  solent ;  febris  multo  ardentior,  pulsus  fortior, 
calor  totius  corporis,  et  lienis  praesertim,  urentior,  sed  dolor  in  ipsa  lie¬ 
nis  regione  longe  acutior,  lancinans  magis,  tactum  pressumve  aegre  ferens* 
Quum  vero  chronica  et  imperfecta  lienis  inflammatio ,  sive  paraphlogo- 
sis ,  tantum  hominem  invaserit,  tum  omnino  plurima,  nisi  omnia  sympto¬ 
mata  cum  iis,  quae  melaenam  enunciant,  prorsus  conveniunt:  ita  ut  vix  tum 
discriminis  locus  supersit.  Pariter  se  habet  intumescentia  lienis  ut  utriusque 
morbi  symptoma.  Immo  splenitide  chronica  fere  semper  opus  est  ad  cor¬ 
rumpendum  lienem  et  ad  producendum  morbum  nigrum.  Attamen  vero  non 
solus  lien  degenerans  liunc  morbum  gignit.  Est  igitur  splenitidis  chronicae 
relatio  ad  melaenam  eadem,  quae  partis  ad  totum,  caussae  ad  effectum. 

Splenitis  praeterea  cum  febri  et  frigore  primo  sub  aggressu  coniuncta 
est;  sub  eius  finem  denique  vomitus  cruentos  et  sedes  cruentas  observa¬ 
verunt  medici  non  raro.  Hic  sanguis  vero  nunquam  tam  degener  et  tam 
copiosus  redditur  quam  in  morbo  nigro. 

Hac  ex  comparatione  apparet,  melaenam  omnino  cum  lienis  inflamma¬ 
tione,  modo  non  amplius  acuta,  coniunctam  oriri  posse :  certeque  haec  com¬ 
plicatio  eo  peior  est,  quo  quis  proclivior  ad  vomitum  nigrum  fuerit, 
etiamsi  non  splenitis  ipsa ,  sed  lienis  hepatisve  et  intestinorum  cachectica 
labes  hunc  provocaverint. 

§.  19. 

DIAGNOSIS  MELAENAE  AB  ALIIS  QUIBUSDAM  AFFECTIBUS. 

Restant  adhuc  ad  comparandum  et  diagnosin  perficiendam  alia  quaedam 
profluvia,  quae  etsi  prorsus  non  ad  melaenae  genus  naturamve  pertineant, 
fortuito  tamen  errore  empirico  pro  talis  morbi  nuntiis  signisve  haberi  possint. 

Primum  quidem  quandoque  evenit,  ut  epistaxi  noctu  alicui  incidente  in 
eius  ventriculum  sanguinis  copia  per  gulam  promanet ,  qui  sanguis  magis 
minusve  digestione  mutatus  emesi  iterum  eiicitur.  Hirudines,  vitri  frustula  de- 
glutita  etc.  quoque  ventriculum  laesisse  et  haematemesin  concitasse  dicuntur. 
Si  tale  quid  accidit,  deest  primum  decursus  descriptus  morbi  nigri,  id  quod 
anamnesis  docebit,  secundum  deest  cachexia,  quam  ad  naturam  melaenae 
pertinere  monstravi,  denique  invenitur  sanguis  vomitu  eiectus  non  ita 
niger,  degeneratus,  putridus  ac  foetidus. 

§.  20. 

Difficilior  est  discretio  ab  haematemesi  simplici ,  non  melanotica ,  e 
causis  sic  dictis  internis,  non  mechanicis;  tamen  vero  haec  quoque  eru¬ 
enda  est.  Vomitus  illiusmodi  cruentus  coniunctus  est  congestionibus  activis, 
arteriosis:  morbus  niger  congestionibus  passivis  venosis,  stagnationibus  in 
venarum  systemate.  Profluvia  sanguinis  suppressa  e.  g.  mensium ,  haemor- 
rhoidum,  denique  plethora  tam  universa,  quam  localis  saepius  vomitum 
cruentum  simplicem  concitant,  quam  morbum  nigrum.  Semper  ostendit  sectio 
cadaverum  melaena  mortuorum  organa  abdominis  destructa :  ubi  haec  igitur 
desunt;  ubi  arteriae  magis  quam  venae  affectae  inveniuntur ,  ibi  certe  vo¬ 
mitus  cruentus  activus  adfuit. 

§.  21. 

Res  quum  ita  se  habeat,  melaena  nunquam  nisi  tempore  largiore  dato 
evolvitur ;  haematemesis  non  melanotica  contra  post  hebdomadas,  post  dies, 
post  horas  orta,  observata  est. 

Morbo  nigro  coniuncta  est  virium  postratio,  vomitu  vero  cruento  sim¬ 
plici  non  melaenam  facienti  erethismus  et  febris.  Sanguinem,  quem  reddit, 
coccineum,  rubrum,  fuscum,  coagulatum,  quandoque  tenuem  observavere 
medici;  nunquam  vero  nigrum,  piceum,  spissum,  foetidum  (quod  in  morbo 
nigro  semper  evenit),  nisi  forte  longiore  in  intestinorum  cavo  commoratione 
ac  alienatione. 

Denique  morbus  niger  inter  morbos  sporadicos  locum  tenet,  vomitus 
vero  cruentus  non  melanoticus  etiam  epidemice  grassatus  est. 

§.  22. 

In  haemorrhoiduvi  fluxu  quoque  sanguis  per  anum  editur,  deest  vero 
semper  vomitus  eiusdem  materiei,  nisi  interdum  haemorrhoiduin  fluxu 
suppresso  ,  quem  casum  iam  consideravimus.  Est  igitur  discrimen  primum 
inter  hosce  morbos,  quod  nunquam  et  vomitus  cruentus  et,  quod  praeterea 
maximi  momenti ,  alvus  cruenta  uno  eodemque  tempore  flant.  Deinde 
sanguis  vasis  haernorrhoidalibus  eiectus  nunquam  tam  niger,  dissolutus, 
putridus,  quam  in  morbo  nigro  observatus  est,  nisi  in  senibus,  quorum 
fluxus  haemorrhoidalis  quandoque  paralysi  recti,  mente  inscia  evenit.  Deni¬ 
que  in  haemorrhoidibus  semper  ad  orificium  ani  vel  in  ipso  intest.  Recto 
localia  quaedam  phaenomena,  satis  nota,  adsunt,  quae  per  se  in  morbo 
nigro  deesse  solent.  Post  explorationem  igitur  intestini  recti,  et  ponderatio¬ 
nem  symptomatum  reliquorum  nemo  de  certa  diagnosi  dubitabit. 

§.  23. 

EXTISPICIA. 

Haud  praetervidendae  denique  sunt  tum  quidem  differentiae,  tum  si¬ 
militudines ,  quae  inter  morbum  nigrum  ab  una  parte,  et  inter  scorbutum, 
morbum  coeruleum,  fluxum  hepaticum,  ab  altera,  ex  anatomia  patho¬ 
logica  detegi  possunt,  quantum  illas  cadaverum  extispicis  hucusque 
expiscari  licuit.  Haec  vero  de  iis  notata  apud  fide  digniores  auctores  inveni : 

1.  In  cadaveribus  morbo  nigro  defunctorum  haec  obvenerunt:  a.  San¬ 
guinis  defectus  in  vena  portarum  et  in  vena  cava  inferiori,  b.  Degenerationes 
variae  hepatis  et  lienis;  haec  organa  e.  g.  marcida,  mole  modo  aucta  modo  dimi¬ 
nuta  inveniebantur.  c.  In  stomacho  minor  aut  maior,  saepe  ingens,  quantitas 
sanguinis  nigri  usque  ad  libram  unam  pluresve,  maculae  nigrae,  pressione  san¬ 
guinem  nigrum  emittentes,  in  eius  superficie  interna,  d.  Intesiina  extensa,  massa 
nigra,  picea  impleta,  eorum  facies  interna  maculis  nigris  obtecta,  e.  V asa  abdomi¬ 
nalia  morbosa:  arteriae  ventriculi  magnae  enormiter  amplificatae,  vasa 
brevia  digiti  ad  magnitudinem  dilatata,  venae  meseraicae  et  mesocolicae  pa¬ 
riter  in  enormem  ambitum  ampliatae ,  varicosae ,  sanguine  nigro  impletae , 
libere  in  intestina  inosculantes.  Vasa  haemorrhoidalia  nec  minus  varicosa , 
amplificataque  inventa  sunt. 


2.  Corpora  Scorbuto  extinctorum  haec  praebuerunt:  Musculi  totius  cor¬ 
poris,  ipsiusque  cordis,  pallidi,  lividi,  molles  et  fragiles;  pulmones,  lien, 
et  alia  viscera  fusca,  nigricanda,  fere  soluta;  ossa ,  praesertim  eorum 
epiphyses,  sua  massa  soluta,  spongiosa,  albida  apparent,  aut  etiamim 
eorum  diapliyses  fragiles  sunt.  Vasa  sanguine  fusco,  helvolo,  nigro,  soluto 
impleta  inveniuntur.  In  corporis  cavitatibus,  in  saccis  pleurae,  in  abdo¬ 
mine  et  in  articulorum  foveis,  fluidum  serosum,  aquosum  accumulatum  est. 

3.  Morbo  coeruleo  laborantium  cadavera  exhibuerunt  generatim  haec  : 
a.  Vitia  cordis  varia:  foramen  ovale  apertum;  (quo,  si  in  minori  gradu 
adest,  cyanopathia  non  exoritur);  communicationes  inter  ventriculos  cor¬ 
dis  vasorum  immediatas ;  magnorum  ex  corde  anomalam  originem ,  etc. 
Minor  huius  morbi  gradus  tum  prodire  potest,  quum  cordis  venae  in  ven¬ 
triculum  sinistrum  sese  aperiant  (normam  hoc  esse  voluerunt  Vieussenius 
et  Thebesius;  novissimo  tempore  idem,  sed  angustiori  sensu,  affirmavit  Cei. 
Abernethy) ,  aut  si  cordis  vena  coronaria  magna  non,  sicut  solet,  in  de¬ 
xtrum,  sed  in  sinistrum  atrium  hiat.  etc.  b.  Sanguinis  non  solum  venosi 
sed  arteriosi  quoque  in  vasis  ipsis  colorem  istum  proprium  caerulescen- 
tem  magis ,  quam  nigrum  ,  illiusque  notabilem  tenuitatem,  c.  Vitiosam  ple¬ 
rumque  thoracis  conformationem. 

4.  Fluxus  hepaticus  in  funeribus  haec  offert  scrutanti:  plerumque 
morbos  hepatis ;  eius  serosi  tegumenti  ulcera,  abscessus,  indurationem,  dege¬ 
nerationes,  substantiaeque  fragilitatem:  pono  lienis,  pancreatis,  glandularum 
meseraicarum,  tubi  cibarii  morbosa  alterationem.  Inventae  quoque  sunt,  sed 
raro,  vasorum  tubi  intestinalis  varicositates,  sicut  in  morbo  nigro.  -  Flaec  com¬ 
parando  vidimus ,  plura  omnino  m  extispiciis  horum  dictorum  morborum 
multum,  quaedam  omnino  maxime,  convenire  cum  iis,  quae  in  hominibus 
melaena  defunctis  cernuntur,  alia  tamen  haud  pauca  satis  differre,  inter  quae 
potissimum  referenda  varicosa  vasorum  abdominalium  degeneratio  in  me¬ 
laena,  osculis  tamen  in  tubum  intestinalem  liberis  apertisque  hiantibus,  va¬ 
ricibus  ipsis  demum  disruptis  ,  contra  intestinorum  lenta  exulceratio ,  quae 
in  fluxu  hepatico  fere  semper  locum  habet. 

§.  24. 

QUAEDAM  AD  NOSOGENESIN  MELAENAE  SPECTANTIA. 

Quae  ubique  proh  dolor  in  animantium  physiologia  et  pathologia  enu¬ 
cleanda  mortalium  virium  infirmitas  atque  penitius  perspiciendi  inopia  est. 


hanc  etiam  in  nosologica  morbi  nostri  demonstratione  periclitanda  accusare 
cogimur.  Etenim  interiores  omnium  vitae  evolutionum  et  tum  sanae  tum 
morbosae  rationes  aeque  ac  prima  deflectentis  vitae  vestigia  oculum  homi¬ 
nis  latent.  Perscrutamur  conditiones,  caussas ,  phaenomena —  velut  capita 
mortua;  nexum  vero  et  quod  intus  agat,  non  nisi  ratiociniis  iisque  sat  saepe  aber¬ 
rantibus  eruere  possumus.  Quae  scimus,  generaliora  et  levissima  ,  quae  nesci¬ 
mus,  specialioribus  legibus  suis  sunt  definita;  et  hae  sunt  quas  quaerimus.  Hac 
ex  causa  saltu  mortali  quasi  ex  idea  in  vitam,  ex  doctrina  in  ipsam  naturam 
deducimur.  Nihilominus  vero  homini  cogitanti  innata  est  magna  cupido 
hiatum  hunc,  quanquam  saepe  phantasia  tantum,  explere  velle.  Sed  ut  evitem 
hanc  scillam,  nihil  nunc  addam  nisi  quae  illustrandorum  symptomatum  et 
signorum  aliquam  vim  habere  possint. 

§.  25. 

Perspicuum  est ,  et  experientiae  convenit ,  causas  melaenam  cientes  in 
corpus  dispositum  ita  agere  debere,  ut  ciborum  digestionem  et  huic  inser¬ 
vientia  organa  infestent.  Exinde  producuntur  signa  primum  in  morbi  de¬ 
cursu  indicata.  Aniini  affectiones  deprimentes  tam  ut  causas  ,  quam  ut  se¬ 
quelas  accusare  poteris.  Languor  et  depravatio  omnium  haematoseos  orga¬ 
norum  oritur,  stagnat  sanguis  in  systemate  portarum  valvulis  carente,  et 
in  hepatis  arteriolarum  rete  ad  bilem  secernendam  in  innumeros  ramulos 
diducto.  Exinde  primum  hepatica  haematoseos  parte  magis  magisque  alie¬ 
nata,  oriuntur  signa  primi  stadii,  quorum  supra  mentionem  feci. 

§.  26. 

Vasa  venosa  atonia  laborantia,  repleta ,  sanguine  in  iis  stagnante  et  sensim 
sensimque  accumulato,  extenduntur,  varicosa  fiunt:  sentit  aegrotus  dolores 
praecordiales,  imprimis  lienales.  Sanguine  stagnante  neque  fabrica  organorum, 
neque  natura  ipsius  sanguinis  conservari  queunt ;  est  enim  character  specificus 
sanguinis  portarum,  quod  facillime  immutari,  et  in  putredinem  converti  possit. 

Degenerant  lenta  vi  subindam mationis  chronicae  organa  dicta,  atque 
proinde  coenaestheseos  illa  centra  abdominalia,  ad  hepar,  stomachum,  lienem¬ 
que  posita,  adeo  vitiosis  sensationibus  patiuntur,  ut  medicus  examen  profundius 
atque  accuratius  negligens ,  hypochondria  laborare  pronunciet  aegrotantem. 

Tanto  magis  obstupescet,  quum  morbum,  quem  in  systemate  nervorum 
residere  putaverat,  subito  larvam  reliquentem  talem  formam  crudius  materialem 
induere  videat.  Attamen  memoratu  dignum  est,  quod  his  quoque  illam  tri¬ 
tissimam  sententiam:  contraria  sese  excipere,  confirmatam  videamus. 

§.  27. 

Sanguis  stagnans,  degener,  ater,  tenax,  piceus,  dissolutus,  putri¬ 
dus  ,  graveolens  tandem  perrumpit  vasa  ,  aut  per  diajiridr]6iv  excedit  e  pa¬ 
lude  cruenta,  et  in  ventriculum  atque  intestina  infunditur;  hinc  excitat 
nauseam,  emesin,  atque  per  alvum  redditur. 

Tanta  in  sanguinis  systematis  immutatione  pulsus  vacuos  fieri  et  debi¬ 
les,  perspicuum  est;  nec  minus  convenit  experientiae,  lipothymiam  eandem 
causam  generalem  agnoscere,  quae  saepe  e.  g.  inducitur  sanguine  nimio 
per  venam  misso. 

§.  28. 

Docent  extispicia  supra  (§.  23)  brevibus  relata  illo  morbo  correpto¬ 
rum,  rem  vere  ita  se  habere.  Unum  alterumve  organum  abdominis  degene¬ 
ratum,  in  brevius  coactum  aut  ultra  modum  extensum,  aut  induratum  aut 
emollitum  etc.  invenitur.  Hepar  plerumque  maius  visum  est.  Lien  vero 
imprimis  mutatus  reperitur,  colorem  album  saepe  referens,  et  cartilagineam 
fere  indolem. 

Partes  systematis  portarum,  uti  iam  dixi,  varicosae  adeoque  extensae 
inveniuntur,  adeo  ut  vasa  brevia  interdum  digiti  latitudinem  teneant.  Vena 
cava  vero  quandoque  vacua  reperta  est. 

Ventriculus  atque  intestina  monstrant  maculas  nigras  sub  pressu  san¬ 
guinem  nigrum  emittentes.  Interdum  etiam  continent  massam ,  vomitu 
expulsae  aut  per  anum  eiectae  similem, 

§.  29. 

Arterias  nonnulli  quoque  affectas  viderunt,  et  hoc  non  repudiat  explicationem 
e  natura  morbi  quaesitam ;  venis  enim  sanguinem  non  debito  revehentibus, 
primum  sanguinis  transitus  in  partes  solidas,  omnisque  solidi  vivi  nutritio 
depravabitur:  tum  vero  systema  arteriarum  congestione  passiva  laborabit,  et 


morbosum  evadat  necesse  est.  Nunquam  autem  contendam,  arterias  hoc  in 
morbo  prius  quam  venas  pati,  id  quod  in  haematemesi  simblici  saepe  occurrit. 

§.  30. 

Characteres  constitutivi  huius  morbi  igitur  hi'  sunt :  Laesio  organorum 
abdominis,  eorumque  functionum  languor,  qua  cachexia  sanguinea  chronica 
atonica,  sensationes  hypochondricae,  sanguinis  aliquis  infarctus  et  degeneratio 
oriuntur.  Est  enim  melaena  ut  brevissimis  repetam,  morbus  haematolyticus 
chronicus  cum  sanguinis  venosi  atri ,  hydrocarbonici ,  biliosis  elementis 
saepe  adulterati,  putridi  profluvio  passivo  s.  adynamico ,  eiusve  tam  per 
emesin  tam  per  alvum  deiectione  repetita,  saepe  enormi,  cum  magna  virium 
prostratione  et  saepe  cum  lipothymia  coniunctus. 

§.  31. 

PROGNOSIS  ET  HIPPOCRATE. 


Epimetri  loco  ea  subiungere  denique  iuvabit,  quae  ad  -prognosin  me¬ 
laenae  significandam  Hippocrates  ipse  variis  locis  effatus  est.  Huc  vero  in- 
primis  faciunt  prognostica  sequentia:  Aphor.  IV,  25.  7Ac/ua  aveo  /uev,  oxolov 
av  7 ),  xaxov.  Coacar.  Praeno  t.  IV.  4.  seqq.  xtQaGoecSfig  Se  e/uerog ,  xal 
[AsXag,  xal  nsXiog ,  TtovrjQov.  ei  Se  xal  rr cerva  ra  y^co/uara  6  avrog  s/Lieot, 
oXs&qcov  •  tcz/cotov  Se  Suvarov  Grjuaivec  6  -iteXiog  xal  xaxcoSrjg,  tori  Se 
xXayaGcfiQg  6  eQv&Qog  etuerog.  cf.  Praenot.  XII,  11.  seqq.  Aphorism.  IV, 
2d.  OxoGocGlv  ex  vovGrj/uarajv  ogscov,  /j  ex  tcoX v/j) o vIgjv,  rj  ex  yQco/uarcov, 
rj  aXXcog  Tvcog  XsTtrvvo/Ltevoig,  yoXfi  ueXcuva ,  /j  oxogoc  alua  /ueXctv  eneXxXfi, 
t?i  vGreQairj  arco&vrjGxovGcv.  Secundum  haec  loca  prognosis  pessima ;  atta¬ 
men  non  desunt  loca,  ex  quibus  contrarium  eluceat.  Aphor.  VII.  37. 
OxoGoc  ai  (a  a  e/ze&Giv,  rjv  fiev  ccvev  TtvQero,  Gcorrj^tovv’  ei  Se  £vv  TiuQerco, 
xaxov.  Est  vero  morbus  niger  (initio)  plerumque  sine  febri. 

§.  32. 

De  alvo  nigra  dixit  Hippocrates:  Praenot.  X.  6.  Tovrecov  Se  {Xava- 
TGjSsGveQa  av  eifi  ra  (vnoycogrj/uara)  fzeXava,  rj  Xixaqa,  rj  neXca,  rj  icoSea, 
7]  xaxoGfxa.  Et  Aphor.  IV.  21.  'TTioycoQrpzara  fxeXava,  oxolov  aJfxcc  yeXav, 
ax  avTo^iarov  lovrcc ,  xal  <gi/v  nvQereo  xal  avev  nvQerov ,  xaxiGra  (cf.  C  o  acar. 
piaenot.  VI,  22  et  42),  xal  oxoGco  av  ra  yqcojAara  VTzoycoqrj/Aarcov  nXeico, 
^ovrjqoreqa,  fi  fxaXXov ,  xaxeov. 

Sententiis  his  omnibus  mala  prognosis  pronuntiatur;  meliorem  contra 
dermittit  sequens :  Coacar.  Praenot.  II,  265.  OIol  novoi  vno/ovdQuov,  xaq- 
§irjg,  r/Jiarog,  tojv  usqI  6/ucpcdov  /utQuv,  alaaiog  dtaZ0)Q^aavrog,  cafrvrar 
/ur)  dca^MQr]oavTog  da  &vr'i6xov6iv. 

§.  33. 

Hanc  prognosin  denique  auctor  morbi  picturae  subiunxit :  xcu  ce^icc  ti\ 
r)hxiri  ccjiocpavyat  xal  rj  vovaog,  ai  xoi  xarayrjQaOxai  £vv  ra  ocof-iarr  i\v 
da  n&Xav&7i,  <gvv(X7zo(pvr)6xsL.  Pendet  igitur  secundum  Hippocratem  peri¬ 
culum  hoc  in  morbo,  ut  brevi  sensum  reddam,  a  febre  et  a  colore  cachectico; 
et  certe  rem  acu  tetigit.  Nam  febris  indicat,  organi  cuiuspiam  inflammatio¬ 
nem  aut  alium  morbum  complicantem ,  quo  virium  vitalium  intemperies 
oritur,  coexistere;  color  vero  ille  denotat  haematosin  morbosam  et  organa 
ei  inservientia  iam  quam  maxime  affecta  et  destructa,  ita  ut  accessum  mor¬ 
bi  patiens  serius  etiam  ictere,  hydrope,  organorum  suppuratione,  febri 
hectica  etc.  consumatur.  Verumtamen  morbum,  quanquam  semper  gravis¬ 
simum ,  non  omnino  lethalem  indicat  Hippocrates,  quin  etiam  alvum  cru¬ 
entam  sub  signo  melaenam  comitantia  (Coae,  praenot.  II.  26  5)  ad  vitam 
conservandam  necesse  esse  contendit;  id  quod  cum  novissimis  quoque  ex¬ 
perientiis  convenit.  Expulsione  enim  sanguinis  degenerati,  quamvis  ipsa 
omnem  interdum  modum  excedente  et  tum  utique  hominum  conficiente, 
mala  gravissima  ac  pertinacissima,  criseos  salutaris  instar,  solvi  posse,  arte 

scilicet  adiuvante ,  observatum  est. 


JOSEPHI  LICTSCHLAG  YITA. 


IVatus  sum  anno  MDCCCIV  Fiirthi  (haud  procul  a  Novesio);  patre  Carolo 
Lichtschlag,  et  matre  Catharina  Schmitz;  confessionem  catholicam  profiteor.  Prima 
pueritia  sub  auspiciis  Parentum  peracta,  anno  aetaetis  XIII  in  Collegium,  quod  No¬ 
vesii  floret,  susceptus  sum.  Quatuor  post  annis  Gymnasium,  quod  Diisseldorpii  est, 
petii,  et  classi  primae  sum  adseriptus.  Semestri  vero  praeterlapso  valetudine  maxime 
adversa  domum  redire  coactus^  ibique  per  aestatem  moratus,  die  II.  Novembr. ,  anni 
MDCCCXXIII ,  sanitate  recuperata  in  Academiam  Rhenanam  migravi,  et  summe  Ven. 
Augusti  t.  t.  Rectore  magnifico ,  ill.  Nasse ,  tunc  temporis  ordinis  medicorum  Decano 
numero  civium  academicor. ,  artem  medicam  profitentium,  adseriptus  sum. 

Lectiones,  quibus  interfui,  hae  sunt:  philosophica :  Audivi  trigonometriam  tam 
planam  quum  spaericam  apud  ill.  Diesterweg ; —  Aeschyli  Eumenides,  apud  ill.  Naeke ; 

a.  Miinchow ;  —  Eotanicen  apud  ill.  Nees  ab  Esenbek  sen. —  Chemiam  apud  ill.  Gust. 
Bischof ;  —  Zoologiam  et  Zootomiam  apud  ill.  Goldfuss ;  —  Mineralogiam  apud  ill. 
Noeggerath;  —  Anthropologiam  apud  ill.  Nasse. 

Ratio  vero  studiorum  medicorum  haec  fuit: 

Per  octo  semestria  sedulo  interfui  praelectiouibus  praeceptorum  sequentium  clarissi¬ 
morum  et  pie  colendorum :  cl.  EVeber  de  Osteologia  et  Syndemologia  et  Neurologia 
et  Anatomia  organorum  sensuum ;  —  ill.  May  er  de  anatomia  generali ,  et  Anatomia 
cerebri  hominis  et  animalium  et  de  Physiologia ;  —  ill.  Ennemoser  de  Pathologia  ge¬ 
nerali —  ill.  Ilarless  de  Diaetetica  atque  Hygieine ,  de  Pathologia  generali,  Patholo- 
pia  et  therapia  speciali  morborum  auctorum,  Balneographia ,  Pharmacologia ,  de  morbis 
puerorum  et  de  iis  nervorum ,  de  Aretaeo,  sicut  etiam  eiusdem  praeceptoris  jcolendissi- 
mi  disputationibus  de  rebus  medicis,  ore  latino  institutis,  interfui;  ill. Nasse  de  Physi¬ 
ologia,  pathologia  speciali  et  therapia  generali  et  speciali,  morbis  psychicis,  et  se- 
miotice;  —  ill.  E.  Bischof  de  Medicina  forensi,  de  formulari  et  de  Epizootiis’,  —  ill. 
a  Waltlier  de  Pathologia  et  therapia  moi-borum  chirurgicorum,  de  fracturis  et  luxa¬ 
tionibus,  de  morbis  oculi  humani ,  et  de  operationibus  chirurgicis  et  fasciis  appli¬ 
candis;  ill.  Stein  de  arte  obstetricia  universa  disserentes  frequentavi. 

In  arte  cadavera  dissecandi  duces  mihi  fuerunt  ill.  Mayer  et  TVeber.  Operibus 
in  Xenodochio  obstetricio  et  Exercitationibus  obstetriciis  practicis  in  phantomate  et 
foetubus  mortuis  factis  interfui  per  annum,  dirigentibus  ill.  Stein ,  Mayer  et  Hayn. 

In  clinico  et  polinieo  tam  pathologico  quam  therapeutico  per  tria  semestria  mo¬ 
derator  mihi  fuit  ill.  Nasse. 

Clinicum  et  policlinicum  chirurgicum  et  ophthalmiatricum  per  semestre  auscul¬ 
tando  et  per  annum  et  dimidium  praeticando  adii,  directore  ill.  a.  TValther. 

Quibus  r  omnibus  Praeceptoribus  optimis  et  de  me  eximie  meritis  gratissimum, 
quem  iis  sempiternum  habebo,  animum  hic  testificor. 


T  H  E  S  E  S. 


I. 

Omnis  Therapiae  summus  finis  est  sedare  et  exspectare. 

II.  ;  t  ■ 

Nullarum  inflammationum  visceralium  diagnosis  fallacior  est,  quam  intestinorum 
tenuium. 

•  III.  A 

Haec  cognitionis  Enteriditis  tenuium  fallacia  pendet  maxime  a  dolorum  colicorum 
tum  rheumaticorum  tum  mere  spasmodicorum ,  tum  a  nimia  extensione  fla - 
talenta  exortorum  falsa  interpretatione. 

IV. 

Nulla  est  Enteritis  tenuium  absque  febre  continua  absque  pulso  contracto ,  quali 
parvo,  etsi  non  duro  at  celeri  et  absque  nausea  et  ad  vomitum  proclivitate. 

V. 

Doloris  vero  sensus  ad  pressionem  et  in  titus  imitationem  obortus  inter  maxime 
ambigua  cuiusve  affectionis  referendus  est  signa,  etsi  minime  praeter 

videndus. 

VI. 

Non  est  mera  tunicae  villosae  intestinorum  infammatio . 

vn. 

Diagnosis  omnium  inflammationum  membranarum  internarum  certior  non  nisi  m 
vivis  quaerenda  est;  omnis  vero  ex  cadaverum  anatome  demum  petenda 
summe  anceps  fallaxque  habenda. 

VIII. 

Mundities  et  cataplasmata  ad  ulcera  sananda  sufficiunt . 

IX. 

Fonticulus  optime  reditum  cancri  prohibet . 

X. 

Cataracta  est  morbus  posthumus  phacitidis. 


